Lavanttal-alpene

Lavanttal-alpene er en fjellkjede i de østerrikske delstatene Kärnten og Steiermark og det nordlige Slovenia. Lavanttal-Alpene er gruppert rundt Lavanttal, en dal som forløper i nord-sydlig retning fra Steiermark via Kärnten og munner ut i Drau rett før den slovenske grensen.

 Avgrensning 
Lavanttal-Alpene begrenses
 i vest av Gurk (mot Gurktal-Alpene),
 i nord av Mur (mot Niedere Tauern, Ennstal-Alpene og Hochschwab-fjellene),
 i øst også av Mur (mot De østlige For-Alper),
 i syd av Drau (mot Pohorje og Karavankene).

Helt i sydøst av Lavanttal-Alpene, ved Maribor, slutter Alpene og går over i et bakkelandskap.

 Videre inndeling 
Lavanttal-Alpene dekker et stort område og kan deles inn i flere mindre fjellkjeder:
 Seetaler Alpen (2396 moh. i Zirbitzkogel) nordvest for Lavanttal;
 Saualpe (2079 moh. i Ladinger Spitz) vest for Lavanttal;
 Packalpe og Stubalpe (2187 moh. i Ameringkogel) nord for Lavanttal;
 Gleinalpe (1991 moh. i Lenzmoarkogel) nordøst for Pack- og Stubalpe;
 Koralpe (2140 moh. i Großer Speikkogel) øst for Lavanttal og syd for Gleinalpe;
 Possruck (1052 moh. i Klementkogel) lengst i sydøst, delvis i Slovenia.

 Eksterne lenker 


Kategori:Fjellkjeder i Alpene
Kategori:Fjell i Kärnten
Kategori:Fjell i Steiermark
Kategori:Fjell i de slovenske Alpene